Zbi rka odločb sodne pr akse  
Zadeva C-4 7 6 / 1 4  
Citroën Comm er ce GmbH  
proti  
Zentralvereinigung des Kraftfah r zeuggewerbes zur Aufrec hter haltung lauteren Wettbewerbs eV  
(ZLW)  
(Predlog za sprejetje predhodne odločbe, 
ki ga je vložilo Bundesgerichtshof) 
„Predhodno odločanje —Direktivi 98/6/ES in 2005 /29/ES —Varstvo potrošnikov —Oglas z navedbo 
cene —Pojma ‚ponudba‘in ‚cena, vključno z davki‘—Obveznost, da so v ceni avtomobila vključeni 
obvezni dodatni stroški v zvezi s prevozom vozila“ 
Povzetek –Sodba Sodišča(četrti senat) z dne 7. julija 2016 
1. Varstvo potrošnikov –Varstvo potrošnikov pri označevanju cen potrošnikom ponujenih 
proizvodov — Direktiva 98/6 — Oglas z navedbo cene — Prodajna cena — Pojem — 
Obveznost vključitve obveznih dodatnih stroškov v zvezi s prevozom vozila v prodajno ceno tega 
avtomobila 
(Direktiva Evropskega parlamenta in Sveta 98/6, členi 1, 2(a) in 3(4)) 
2. Varstvo potrošnikov — Nepoštene poslovne prakse podjetij v razmerju do potrošnikov — Direktiva 
2005 /29 — Področje uporabe — Oglas z navedbo cene — Izključitev — Uporaba direktive 98/6 
(Direktivi Evropskega parlamenta in Sveta 98/6, člen 3(4), in 2005 /29, člen 3(4)) 
1. Člen 3(1) Direktive 98/6 o varstvu potrošnikov pri označevanju cen potrošnikom ponujenih 
proizvodov v povezavi z njenima členoma 1 in 2(a) te direktive je treba razlagati tako, da morajo biti 
stroški prevoza avtomobila od proizvajalca do prodajalca, ki bremenijo potrošnika, vključeni 
v prodajno ceno tega vozila, ki je navedena v oglasu trgovca, kadar potrošnik ta oglas ob upoštevanju 
vseh njegovih lastnosti razume kot ponudbo, ki se nanaša na navedeno vozilo. Nacionalno sodišče 
mora preveriti, ali so vsi ti elementi izpolnjeni. 
Čeprav namreč člen 3(4) Direktive 98/6 ne določa splošne obveznosti navedbe prodajne cene, lahko 
potrošnik, ki je običajno obveščen ter razumno pozoren in preudaren, oglas, v katerem so navedene 
tako lastnosti proizvoda, ki se oglašuje, kot cena, ki jo tak potrošnik razume kot prodajno ceno tega 
proizvoda, in datum, do katerega je „ponudba“, namenjena potrošnikom, veljavna, šteje za ponudbo 
trgovca za prodajo navedenega proizvoda pod pogoji, navedenimi v tem oglasu. V takem primeru 
mora tako navedena cena izpolnjevati zahteve iz Direktive 98/6. Natančneje, ta cena mora biti 
prodajna cena zadevnega proizvoda, torej njegova končna cena v smislu člena 2(a) te direktive. 
Prodajna cena mora kot končna cena vključevati neizogibne in predvidljive elemente cene, ki nujno 
bremenijo potrošnika in ki pomenijo denarno nadomestilo za nakup zadevnega proizvoda. Zato, če 
SL 
ECLI:EU:C:2016 :527 1 
POVZETEK – ZADEVA C-476/14  
CITROËN COMM ERCE  
trgovec, ki prodaja proizvod, zahteva, da potrošnik nosi stroške prevoza tega proizvoda od proizvajalca 
do trgovca-prodajalca, tako da ti stroški, ki so v osnovi nespremenljivi, nujno bremenijo potrošnika, 
navedeni stroški pomenijo sestavino prodajne cene v smislu člena 2(a) Direktive 98/6. 
(Glej točke 30, 31, 37, 38, 47 in izrek.) 
2. Direktiva 98/6 o varstvu potrošnikov pri označevanju cen potrošnikom ponujenih proizvodov ureja 
posebne vidike v smislu člena 3(4) Direktive 2005 /29 o nepoštenih poslovnih praksah podjetij 
v razmerju do potrošnikov na notranjem trgu nepoštenih poslovnih praks, ki jih je mogoče opredeliti 
za nelojalne v odnosu med trgovci in potrošniki, in sicer med drugim tiste, ki se navezujejo na 
označevanje prodajnih cen proizvodov v prodajnih ponudbah in oglasih. Ker vidik, ki se nanašana 
prodajno ceno, navedeno v oglasu, ureja Direktiva 98/6, Direktive 2005 /29 v zvezi s tem vidikom ni 
mogoče uporabiti. 
(Glej točki 44 in 45.) 
ECLI:EU:C:2016 :527 2